Íslendingar fengu fimm prósent af útboði Marels Kristinn Ingi Jónsson skrifar 12. júní 2019 08:00 Um fimmtán prósenta hlutur var seldur í útboði Marels . Fréttablaðið / EPA Íslenskir fjárfestar fengu aðeins úthlutað í kringum fimm prósent af þeim 47 milljarða króna hlut sem seldur var í nýafstöðnu hlutafjárútboði Marels , samkvæmt heimildum Markaðarins . Í útboðinu , sem efnt var til samhliða skráningu Marels í Euronext-kauphöllina í Amsterdam , voru 90,9 milljónir nýrra hluta í félaginu seldar á genginu 3,7 evrur á hlut , jafnvirði um samanlagt 47 milljarða króna , en komi til nýtingar valréttar á 9,1 milljón hluta til viðbótar mun heildarfjárhæð útboðsins hækka í tæplega 52 milljarða króna . Markaðsvirði Marels er í dag um 424 milljarðar .